 MKAZI wa mtaa wa Songambele, wilayani Tarime mkoani Mara, Mwita Ryoba (28) amekutwa amejinyonga kwa kutumia kamba ndani ya nyumba yake, baada ya kutorokwa na mkewe.Mwanamke huyo anadaiwa kuondoka na kumkimbia mumewe huyo akiwa ameondoka na vyombo na vitu vya ndani, ikiwemo kitanda na godoro.Mwenyekiti wa mtaa wa Songambele, Marwa Pamba alisema tukio hilo lilitokea usiku wa kuamkia Ijumaa mwishoni mwa wiki katika mtaa huo baada ya ndugu za marehemu na majirani asubuhi kukuta mlango wa Mwita ukiwa wazi na vitu vya ndani hakuna.“Tuliamua kuita wananchi na ndugu zake walipofika walitoa taarifa polisi ambao walifika na kuuchukua mwili wake na kuupeleka hospitali kwa ajili ya uchunguzi,” amesema.Kamanda wa Polisi Tarime Rorya, Henry Mwaibambe amethibitisha kutokea kwa tukio hilo la mkazi huyo kwa kujinyonga na kueleza kuwa uchunguzi wa tukio hilo unaendelea.